Tynset IF Fotball

Tynset IF Fotball er fotballavdelingen til Tynset Idrettsforening (stiftet i 1900), som tilhører Trøndelag Fotballkrets og spiller i Oddsenligaen 2016.
Fotballavdelingen ble etablert etter idrettsforeningen, men har vokst seg til å bli en av de største i idrettsforeningen. Klubben har tradisjonelt vært blant de beste i regionen, og har vært stabile på nivå tre og fire i norsk fotball gjennom de siste 30 årene. I nyere tid har A-laget spilt i 2. divisjon i 1994, 1999 og nå sist i 2016, etter å ha rykket opp fra 3. divisjon ved å slå Orkla 2–1 i den avgjørende opprykkskampen på Nytrømoen.


== Tabellen (2018) ==


== Anlegg ==
Nytrømoen er Tynsets hjemmebane, og har både en tradisjonell gressbane og kunstgressbane. Vinteren 2015/2016 ferdigstilles også en fotballhall på 60 x 40 meter like ved kunstgressbanen, som for øvrig åpnet i 2006. Kunstgressbanen består av en 11'er bane og to 5'er baner. 11'er-banen har en spilleflate på 100 x 64 meter. Begge 5'er-banene har en spilleflate på 22,5 x 44 meter. Rundt Nytrømoen er det en 400 meter lang løpebane for friidrett.
Til cupoppgjøret i 1. runde mot Rosenborg i 2008 møtte over 3 000 tilskuere opp på Nytrømoens gressbane
Tilskuerrekorden ble satt i 1980 da Tynset møtte Vålerenga i fjerde runde i cupen. Det var 3 500 tilstede på kampen som Vålerenga vant 3-0. De ble senere cupmester samme år.


== Historikk ==
Etter at Tynset spilte i 3.-divisjon på begynnelsen av 1980-årene rykket de ned og spilte i 5.-divisjon i 1986. Bjørn Eidsvåg var spillende trener og laget vant alle sine kamper og rykket opp igjen samme år.


=== 1990–1999: To opprykk til 2. divisjon ===


==== 3. divisjon 1993 ====
Høsten 1993 rykket Tynset opp til 2. divisjon, etter å ha slått NTHI i den avgjørende kampen på Lade i Trondheim. Spissen Magne Rønning scoret det avgjørende målet som sendte Tynset opp på nivå tre. Trener var Rolf Lindgren.


==== 2. divisjon 1994 ====
Tilværelsen på nivå tre ble kortvarig for Tynset i 1994. I en tøff avdeling, med blant annet fylkesrivalene Nybergsund og Elverum, fikk Tynset det tøft. Da sesongen var over sto laget med fire seire, fire uavgjorte kamper og fjorten tap. Laget scoret kun 17 mål på sine 22 seriekamper i en avdeling der Sarpsborg rykket opp, mens Selbak og Namsos tok turen ned én divisjon sammen med Tynset.


==== 3. divisjon 1998 ====
Flere gode årganger spilte seg inn på A-laget til Tynset midt på 90-tallet. Klubben beholdt momentet etter nedrykket i 1994 og det tok kun fire år før man var oppe på nivå tre igjen. Opprykket fra 3. divisjon ble klart etter en thriller mot Tiller i Abrahallen i Trondheim, der Svein Roger Sørli avgjorde seriefinalen for Tynset under 1998-sesongen. Rolf Lindgren var trener også denne gang.


==== 2. divisjon 1999 ====
Foran 1999-sesongen ble det gjennomført et lite generasjonsskifte og flere unge spillere som skulle danne kjernen i laget først på 2000-tallet fikk sin første smak på seniorfotballen i klubben.
Sesongen startet på ærverdige Briskeby og Tynset hadde HamKam i kne og ledet 0–1, men to mål fra Atle Maurud sendte Tynset hjem med 2-1-tap i seriepremieren.
Der man i 1994 bet brukbart fra seg, så ble 1999-sesongen en enda lengre rekke med tap. Kun to seire karret Tynset til seg denne sesongen. Sammen med tre uavgjorte kamper så var ikke ni fattige poeng i nærheten av nok til å overleve i divisjonen, og Tynset rykket ned sammen med Nybergsund og Trøgstad/Båstad.


=== 2000–2009: Stabilt 3.-divisjonslag ===
Fra 2000-sesongen og fram til 2010-sesongen var Tynset et stabilt topplag i 3. divisjon og var flere sesonger nære et nytt opprykk.


=== 2010–2014: Nedrykk til 4. divisjon ===


==== 3. divisjon 2010 ====
Tynset rykket imidlertid ned til 4. divisjon etter 2010-sesongen da antallet avdelinger i 3. divisjon ble halvert.


=== 2015–: Opprykk til 2. divisjon ===


==== 3. divisjon 2015 ====
Dette var kontrastenes store sesong for et Tynset-lag som åpnet aldeles horribelt. 6 tap på de 8 første kampen var fasiten og Tynset lå sist på tabellen. Man snakket om kriseplaner for å unngå nedrykk. Så snudde alt etter noen viktig seire tidlig på sommeren og laget tapte ikke en eneste kamp før i siste kamp borte mot Faaberg, men da var allerede opprykket sikret.
Opprykket ble sikret i en mye omtalt thriller mot Nils Arne Eggen og hans Orkla på Nytrømoen. Med uavgjort eller seier var Tynset klare for 2. divisjon, mens Vebjørn Strypet og Lars F. Strypet sørget for Tynsets mål i 2–1-seieren og igjen kunne man feire et opprykk på Tynset.


== Referanser ==


== Eksterne lenker ==
Offisielt nettsted